
ИЗМЕНЕНИЯ
Комисията по правата на жените и равенството между половете представя на водещата комисия по заетост и социални въпроси следното:
<RepeatBlock-Amend><Amend>Изменение		<NumAm>1</NumAm>
<DocAmend>Предложение за резолюция</DocAmend>
<Article>Позоваване -1 (ново)</Article>
	

	Предложение за резолюция
	Изменение

	
	–	като взе предвид член 2 и член 3, параграф 3 от Договора за Европейския съюз,


</Amend>
<Amend>Изменение		<NumAm>2</NumAm>
<DocAmend>Предложение за резолюция</DocAmend>
<Article>Позоваване -1 a (ново)</Article>
	

	Предложение за резолюция
	Изменение

	
	–	като взе предвид членове 8, 9, 151, 153 и 157 от Договора за функционирането на Европейския съюз,


</Amend>
<Amend>Изменение		<NumAm>3</NumAm>
<DocAmend>Предложение за резолюция</DocAmend>
<Article>Позоваване 4 a (ново)</Article>
	

	Предложение за резолюция
	Изменение

	
	–	като взе предвид Конвенцията на ООН за премахване на всички форми на дискриминация по отношение на жените, приета през 1979 г.,


</Amend>
<Amend>Изменение		<NumAm>4</NumAm>
<DocAmend>Предложение за резолюция</DocAmend>
<Article>Позоваване 9 a (ново)</Article>
	

	Предложение за резолюция
	Изменение

	
	–	като взе предвид Конвенцията на Съвета на Европа за превенция и борба с насилието над жени и домашното насилие (Истанбулската конвенция), приета през 2011 г.,


</Amend>
<Amend>Изменение		<NumAm>5</NumAm>
<DocAmend>Предложение за резолюция</DocAmend>
<Article>Позоваване 10 a (ново)</Article>
	

	Предложение за резолюция
	Изменение

	
	–	като взе предвид Директива 2000/43/ЕО на Съвета от 29 юни 2000 г. относно прилагане на принципа на равно третиране на лица без разлика на расата или етническия произход1a,

	
	_________________

	
	1a OВ L 180, 19.7.2000 г., стр. 22, ELI: http://data.europa.eu/eli/dir/2000/43/oj.


</Amend>
<Amend>Изменение		<NumAm>6</NumAm>
<DocAmend>Предложение за резолюция</DocAmend>
<Article>Позоваване 10 б (ново)</Article>
	

	Предложение за резолюция
	Изменение

	
	–	като взе предвид Директива 2006/54/ЕО на Европейския парламент и на Съвета от 5 юли 2006 г. за прилагането на принципа на равните възможности и равното третиране на мъжете и жените в областта на заетостта и професиите1a,

	
	_________________

	
	1a ОВ L 204, 26.7.2006 г., стр. 23, ELI: http://data.europa.eu/eli/dir/2006/54/oj.


</Amend>
<Amend>Изменение		<NumAm>7</NumAm>
<DocAmend>Предложение за резолюция</DocAmend>
<Article>Позоваване 10 в (ново)</Article>
	

	Предложение за резолюция
	Изменение

	
	–	като взе предвид Директива (ЕС) 2023/970 на Европейския парламент и на Съвета от 10 май 2023 г. за укрепване прилагането на принципа на равно заплащане на жените и мъжете за равен труд или за труд с равна стойност чрез прозрачност в заплащането и механизми за прилагане1a,

	
	_________________

	
	1a OВ L 132, 17.5.2023 г., стр. 21, ELI: http://data.europa.eu/eli/dir/2023/970/oj.


</Amend>
<Amend>Изменение		<NumAm>8</NumAm>
<DocAmend>Предложение за резолюция</DocAmend>
<Article>Позоваване 10 г (ново)</Article>
	

	Предложение за резолюция
	Изменение

	
	–	като взе предвид Директива (ЕС) 2024/1385 на Европейския парламент и на Съвета от 14 май 2024 г. относно борбата с насилието над жени и домашното насилие1a,

	
	_________________

	
	1a OВ L, 2024/1385, 24.5.2024 г., ELI: http://data.europa.eu/eli/dir/2024/1385/oj.


</Amend>
<Amend>Изменение		<NumAm>9</NumAm>
<DocAmend>Предложение за резолюция</DocAmend>
<Article>Позоваване 11 a (ново)</Article>
	

	Предложение за резолюция
	Изменение

	
	–	като взе предвид Препоръка (ЕС) 2024/1238 на Комисията от 23 април 2024 г. относно разработването и укрепването на интегрирани системи за закрила на детето във висшия интерес на детето1a,

	
	_________________

	
	1a OВ L, 2024/1238, 14.5.2024 г., ELI: http://data.europa.eu/eli/reco/2024/1238/oj.


</Amend>
<Amend>Изменение		<NumAm>10</NumAm>
<DocAmend>Предложение за резолюция</DocAmend>
<Article>Позоваване 12 a (ново)</Article>
	

	Предложение за резолюция
	Изменение

	
	–	като взе предвид съобщението на Комисията от 18 септември 2020 г., озаглавено „Съюз на равенство: План за действие на ЕС за борба с расизма за периода 2020 — 2025 г.“ (COM(2020)0565),


</Amend>
<Amend>Изменение		<NumAm>11</NumAm>
<DocAmend>Предложение за резолюция</DocAmend>
<Article>Позоваване 12 б (ново)</Article>
	

	Предложение за резолюция
	Изменение

	
	–	като взе предвид съобщението на Комисията от 12 ноември 2020 г., озаглавено „Съюз на равенство: Стратегия за равнопоставеност на ЛГБТИК за 2020—2025 г.“ (COM(2020)0698),


</Amend>
<Amend>Изменение		<NumAm>12</NumAm>
<DocAmend>Предложение за резолюция</DocAmend>
<Article>Позоваване 12 в (ново)</Article>
	

	Предложение за резолюция
	Изменение

	
	–	като взе предвид своята резолюция от 30 януари 2020 г. относно разликата в заплащането на жените и мъжете1a,

	
	_________________

	
	1a OВ C 331, 17.8.2021 г, стр. 5.


</Amend>
<Amend>Изменение		<NumAm>13</NumAm>
<DocAmend>Предложение за резолюция</DocAmend>
<Article>Позоваване 15 a (ново)</Article>
	

	Предложение за резолюция
	Изменение

	
	–	като взе предвид своята резолюция от 5 юли 2022 г. относно бедността сред жените в Европа1a,

	
	_________________

	
	1a OВ C 47, 7.2.2023 г., стр. 2.


</Amend>
<Amend>Изменение		<NumAm>14</NumAm>
<DocAmend>Предложение за резолюция</DocAmend>
<Article>Позоваване 20 a (ново)</Article>
	

	Предложение за резолюция
	Изменение

	
	–	като взе предвид съобщението на Комисията от 7 март 2025 г., озаглавено „Пътна карта за правата на жените“ (COM(2025)0097),


</Amend>
<Amend>Изменение		<NumAm>15</NumAm>
<DocAmend>Предложение за резолюция</DocAmend>
<Article>Позоваване 28 a (ново)</Article>
	

	Предложение за резолюция
	Изменение

	
	–	като взе предвид доклада на организацията Make Mothers Matter, който ще бъде публикуван през септември 2025 г. и е озаглавен „Mothers’ Poverty in the EU“ (Бедността сред майките в ЕС),


</Amend>
<Amend>Изменение		<NumAm>16</NumAm>
<DocAmend>Предложение за резолюция</DocAmend>
<Article>Съображение A a (ново)</Article>
	

	Предложение за резолюция
	Изменение

	
	Aa.	като има предвид, че поради структурното неравенство между половете жените продължават да бъдат непропорционално по-силно засегнати от мъжете от абсолютна и относителна бедност, както и от риска от социално изключване; като има предвид, че бедността сред жените в цялото ѝ многообразие трябва да се разбира като сложно и многоизмерно явление, което има не само социални, политически и културни аспекти, но включва и аспекти като доходите, жилищното настаняване, здравеопазването и достъпа до образование и социални услуги и което не може да бъде изкоренено само чрез осигуряване на трудова заетост, тъй като към него трябва да се прилага всеобхватен и приобщаващ подход, основан както на превенцията, така и на ограничаването на бедността; като има предвид, че през 2024 г. във всички държави от ЕС с изключение на две от тях процентът на тежките материални и социални лишения е бил по-висок при жените (6,6%), отколкото при мъжете (6,2%)1а., а във всички държави от ЕС без изключения процентът на изложените на риск от бедност или социално изключване е бил по-висок при жените (21,9%), отколкото при мъжете (20%)1б.; като има предвид, че през същата година 23,7% от жените и 22,7% от мъжете в ЕС са се определили като бедни1в., а 21,6% от жените на възраст 65 и повече години са били изложени на риск от бедност в сравнение с около 16,5% от мъжете в същата възрастова група1г.;

	
	_________________

	
	1а. Евростат, Data Browser, Severe material and social deprivation rate by age and sex (Тежки материални и социални лишения с разбивка по възраст и пол), https://ec.europa.eu/eurostat/databrowser/view/ilc_mdsd11__custom_17284202/bookmark/table?lang=en&&bookmarkId=a0f88fa5-9110-4302-a67d-d58f889214d0&&page=time:2024.

	
	1б. Евростат, Data Browser, Persons at risk of poverty or social exclusion by age and sex (Лица, изложени на риск от бедност или социално изключване, с разбивка по възраст и пол), https://ec.europa.eu/eurostat/databrowser/view/ilc_peps01n__custom_17280682/bookmark/table?lang=en&&bookmarkId=1136c1ef-3d9f-4fda-82fb-cf7423eac65e&&page=time:2024.

	
	1в. Евростат, Data Browser, Subjective poverty by age and sex (Субективната бедност с разбивка по възраст и пол), https://ec.europa.eu/eurostat/databrowser/view/ilc_sbjp01__custom_17284289/bookmark/table?lang=en&&bookmarkId=7d0decb7-866a-4494-b901-58a61bebd575&&page=time:2024.

	
	1г. Евростат, Data Browser, Persons at risk of poverty or social exclusion by age and sex (Лица, изложени на риск от бедност или социално изключване, с разбивка по възраст и пол), https://ec.europa.eu/eurostat/databrowser/view/ilc_peps01n__custom_17280682/bookmark/table?lang=en&&bookmarkId=1136c1ef-3d9f-4fda-82fb-cf7423eac65e&&page=time:2024.


</Amend>
<Amend>Изменение		<NumAm>17</NumAm>
<DocAmend>Предложение за резолюция</DocAmend>
<Article>Съображение A б (ново)</Article>
	

	Предложение за резолюция
	Изменение

	
	Аб.	като има предвид, че бедността сред жените е както причина, така и последица от комбинираната дискриминация, на която са подложени жените, и по-специално жените, които са изправени пред специфични форми на маргинализация и структурна дискриминация въз основа на пол, раса, етническа принадлежност, увреждане, възраст, миграционен статус, сексуална ориентация, полова идентичност, религия или убеждения, както и жените в неравностойно социално-икономическо положение и особено транссексуалните и интерсексуалните жени; като има предвид, че самотните майки и жените, живеещи в отдалечените, островните и най-отдалечените региони на ЕС, са изправени пред специфични предизвикателства и повишен риск от бедност; като има предвид, че липсата на правно признаване на еднополовите връзки и половата идентичност в държавите членки допринася за лишаването на ЛГБТИК+ лицата от достъп до основни социални услуги и семейни обезщетения, като по този начин се засилват циклите на бедност и маргинализация; като има предвид, че жените от ромски произход са изправени пред особено силно изразена дискриминация по отношение на образованието и достойния труд; като има предвид, че едва 28% от жените от ромски произход на възраст 20 – 64 години са били заети през 2022 г. в сравнение с 58% от мъжете от ромски произход в същата възрастова категория1а.; като има предвид, че жените, които видимо носят религиозно облекло, често се сблъскват с дискриминация в областта на заетостта, включително – според последния доклад на Агенцията на Европейския съюз за основните права – 45% от жените мюсюлманки1б.; като има предвид, че жените мигранти, включително бежанките и жените, търсещи убежище, са подложени на множество форми на дискриминация при търсенето на официална заетост и жилищно настаняване; като има предвид, че при жените мигранти се наблюдават по-високи равнища на бедност и изключване вследствие на пречките пред достъпа до заетост, признаването на квалификациите и грижите за децата1в.;

	
	_________________

	
	1а. Агенция за основните права, Roma in 10 European countries (Ромите в 10 европейски държави), Служба за публикации на Европейския съюз, 2022 г., https://fra.europa.eu/sites/default/files/fra_uploads/fra-2022-roma-survey-2021-main-results2_en.pdf.

	
	1б. Агенция за основните права, Being Muslim in the EU (Да си мюсюлманин в ЕС), Служба за публикации на Европейския съюз, 2024 г., https://fra.europa.eu/sites/default/files/fra_uploads/fra-2024-being-muslim-in-the-eu_en.pdf.

	
	1в. Евростат, Statistics Explained, Migrant integration statistics – at risk of poverty and social exclusion (Статистически данни за интеграцията на мигрантите – изложени на риск от бедност и социално изключване), данни към 26 септември 2024 г., https://ec.europa.eu/eurostat/statistics-explained/index.php?title=Migrant_integration_statistics_-_at_risk_of_poverty_and_social_exclusion.


</Amend>
<Amend>Изменение		<NumAm>18</NumAm>
<DocAmend>Предложение за резолюция</DocAmend>
<Article>Съображение A в (ново)</Article>
	

	Предложение за резолюция
	Изменение

	
	Ав.	като има предвид, че съществува тясна връзка между бедността сред жените и детската бедност; като има предвид, че през 2024 г. в целия ЕС процентът на изложените на риск от бедност или социално изключване (24,2% от лицата на възраст под 18 години)1а. и процентът на лицата, търпящи тежки материални и социални лишения (7,9% от лицата на възраст под 18 години)1б., са били най-високи сред децата; като има предвид, че през 2024 г. в ЕС 26,1% от лицата на възраст под 18 години са се определили като бедни1в.; като има предвид, че всяко четвърто дете в ЕС е изложено на риск от бедност или социално изключване1г.; като има предвид, че през 2024 г. 8% от децата в ЕС на възраст под 17 години са живеели в домакинства, в които родителите са безработни1д.; като има предвид, че предоставянето на икономически възможности на майките има пряко и трайно положително въздействие върху благосъстоянието на децата и е от основно значение за прекъсването на цикъла на предаване на бедността между поколенията и за осигуряването на равни възможности за децата;

	
	_________________

	
	1а. Евростат, Data Browser, Persons at risk of poverty or social exclusion by age and sex (Лица, изложени на риск от бедност или социално изключване, с разбивка по възраст и пол), https://ec.europa.eu/eurostat/databrowser/bookmark/1136c1ef-3d9f-4fda-82fb-cf7423eac65e?lang=en&&page=time:2024.

	
	1б. Евростат, Data Browser, Severe material and social deprivation rate by age and sex (Тежки материални и социални лишения с разбивка по възраст и пол), https://ec.europa.eu/eurostat/databrowser/view/ilc_mdsd11__custom_17284216/bookmark/table?lang=en&&bookmarkId=a3bbdd78-6da8-43f5-8b3b-b2eb4a3ddadc&&page=time:2024.

	
	1в. Евростат, Data Browser, Subjective poverty by age and sex (Субективната бедност с разбивка по възраст и пол), https://ec.europa.eu/eurostat/databrowser/view/ilc_sbjp01__custom_17284300/bookmark/table?lang=en&&bookmarkId=a2e1c6ea-e1ca-43ca-a78c-5bb0645fdd77&&page=time:2024.

	
	1г. Евростат, Data Browser, Persons at risk of poverty or social exclusion by age and sex (Лица, изложени на риск от бедност или социално изключване, с разбивка по възраст и пол), https://ec.europa.eu/eurostat/databrowser/view/ilc_peps01n__custom_17501965/default/table?lang=en.

	
	1д. Евростат, Statistics Explained, Household composition statistics (Статистически данни за състава на домакинствата), https://ec.europa.eu/eurostat/statistics-explained/index.php?title=Household_composition_statistics#Data_sources.


</Amend>
<Amend>Изменение		<NumAm>19</NumAm>
<DocAmend>Предложение за резолюция</DocAmend>
<Article>Съображение A г (ново)</Article>
	

	Предложение за резолюция
	Изменение

	
	Аг.	като има предвид, че семействата с един родител са изложени на по-висок риск от бедност и социално изключване и че при тях има по-голяма вероятност бедността да се запази в рамките на няколко поколения; като има предвид, че приблизително едно на всеки шест деца в ЕС (17%)1а. израства в домакинство с един родител; като има предвид, че повечето домакинства с един родител са оглавявани от жена1б.; като има предвид, че домакинствата с един родител, и по-специално домакинствата, които се оглавяват от жени, са изправени пред непропорционално висок риск от бедност (над 32%) в сравнение с едва 11,2% сред семействата с двама родители1в.; като има предвид, че бедността продължава да бъде един от факторите, допринасящи за разделянето на семействата в ЕС; като има предвид, че 20 милиона деца (тоест едно на всеки четири) в ЕС са изложени на риск от бедност или социално изключване1г., и като има предвид, че настоящата тенденция няма да доведе до постигането на целта броят на децата, живеещи в бедност, да се намали с най-малко 5 милиона към 2030 г.1д.; като има предвид, че детската бедност е една от най-неотложните и трудни за изкореняване форми на бедност с дълготрайни последици за развитието на децата и шансовете им в живота и за бъдещето на нашите общества; като има предвид, че сред децата от етнически или мигрантски произход и децата с увреждания се наблюдават значителни равнища на неравенство1е.; като има предвид, че ако имат деца, пълнолетните лица без партньор са изложени на още по-голям риск от бедност – риск, който засяга непропорционално жените, които най-често поемат грижите за децата и при които вероятността да не работят е два пъти по-голяма в сравнение със самотните бащи, и че над една трета от работещите самотни майки работят само на непълно работно време1ж.; като има предвид, че предоставянето на възможности на жените да печелят повече и да постигнат финансова стабилност е силен и ефективен фактор за намаляване на детската бедност; като има предвид, че някои общини в държавите членки признаха особените предизвикателства, пред които са изправени самотните майки, и въведоха целенасочени политики и мерки за подкрепа;

	
	_________________

	
	1а. Евростат, Young people – family and society (Младите хора – семейство и общество), https://ec.europa.eu/eurostat/statistics-explained/index.php?title=Young_people_-_family_and_society.https://ec.europa.eu/eurostat/statistics-explained/index.php?title=Young_people_-_family_and_society.

	
	1б. Евростат, Statistics Explained, Household composition statistics (Статистически данни за състава на домакинствата), данни към 23 юни 2025 г., https://ec.europa.eu/eurostat/statistics-explained/index.php?title=Household_composition_statistics#Data_sources.

	
	1в. Евростат, At-risk-of-poverty rate by poverty threshold and household type (Процент на лицата, изложени на риск от бедност, с разбивка по праг на бедността и вид на домакинството), https://ec.europa.eu/eurostat/databrowser/view/ilc_li03/default/table?lang=en.

	
	1г. Евростат, Statistics Explained, Children at risk of poverty or social exclusion (Деца, изложени на риск от бедност или социално изключване), https://ec.europa.eu/eurostat/statistics-explained/index.php?title=Children_at_risk_of_poverty_or_social_exclusion.

	
	1д. Съобщение на Комисията от 4 март 2021 г., озаглавено „План за действие на Европейския стълб на социалните права“ (COM(2021)0102).

	
	1е. УНИЦЕФ, Child Poverty Policy Brief (Брифинг за политиката по отношение на детската бедност), 2024 г., https://www.unicef.org/eu/documents/policy-brief-child-poverty.

	
	1ж. Европейски институт за равенство между половете (EIGE), Beijing + 25: the fifth review of the implementation of the Beijing Platform for Action in the EU Member States (Пекин + 25: пети преглед на изпълнението на Пекинската платформа за действие в държавите – членки на ЕС), https://eige.europa.eu/sites/default/files/documents/20190441_mh0119039enn_pdf.pdf.


</Amend>
<Amend>Изменение		<NumAm>20</NumAm>
<DocAmend>Предложение за резолюция</DocAmend>
<Article>Съображение A д (ново)</Article>
	

	Предложение за резолюция
	Изменение

	
	Ад.	като има предвид, че съществува тясна връзка между бедността и насилието, основано на пола, и като има предвид, че бедността изостря въздействието на насилието, основано на пола, особено върху жените в маргинализирано положение, например ЛГБТИК+ лицата; като има предвид, че жените, живеещи в условия на бедност, са изправени пред по-висок риск от насилие, включително насилие от страна на интимния партньор и домашно насилие, поради фактори като финансова зависимост, жилищна несигурност и ограничен достъп до услуги за предоставяне на подкрепа1а.; като има предвид, че в даден момент от живота си 30,7% от жените в ЕС-27 са подложени на физическо насилие или заплахи и/или сексуално насилие от страна на някого1б.; като има предвид, че бедността излага жените на по-голям риск от трафик и сексуална експлоатация;

	
	_________________

	
	1а. Европейски институт за равенство между половете, https://eige.europa.eu/sites/default/files/documents/financial-independence-and-gender-equality.pdf.

	
	1б. Европейски институт за равенство между половете, Gender-based violence survey (Проучване относно насилието, основано на пола), https://eige.europa.eu/newsroom/eu-gender-based-violence-survey?language_content_entity=en.


</Amend>
<Amend>Изменение		<NumAm>21</NumAm>
<DocAmend>Предложение за резолюция</DocAmend>
<Article>Съображение A е (ново)</Article>
	

	Предложение за резолюция
	Изменение

	
	Ае.	като има предвид, че в много случаи данните за бездомните жени не се отразяват в статистиката и че бездомничеството сред жените често е обусловено от фактори, свързани с пола им; като има предвид, че нормативните определения за бездомничеството често не обхващат реалността, пред която са изправени жените и която се различава от реалността на мъжете, тъй като при жените вероятността те да спят на открито е по-малка, а вероятността да разчитат на неформално или временно жилищно настаняване – по-голяма, което генерира риск от основано на пола насилие и от загуба на родителските права; като има предвид, че ЛГБТИК+ лицата, особено транссексуалните и бездомните лица, са изправени пред повишен риск от бедност и социално изключване поради структурната дискриминация в сферата на заетостта, жилищното настаняване, здравеопазването и достъпа до системите за социална закрила;


</Amend>
<Amend>Изменение		<NumAm>22</NumAm>
<DocAmend>Предложение за резолюция</DocAmend>
<Article>Съображение A ж (ново)</Article>
	

	Предложение за резолюция
	Изменение

	
	Аж.	като има предвид, че неплатеният и нископлатеният труд по полагане на грижи, извършван от непропорционално висок дял жени, продължава да бъде основен двигател на неравенството между половете по отношение на доходите, развитието на кариерата и пенсиите и води до по-ниски доходи през целия живот и до значителна разлика в пенсиите на жените и мъжете; като има предвид, че жените обикновено живеят по-дълго и с напредването на възрастта е по-вероятно да се нуждаят от дългосрочни грижи1а.; като има предвид, че по-голямата част от работещите в сектора на дългосрочните грижи също са жени, много от които са мигранти1б.; като има предвид, че през 2021 г. заплатите в сектора на дългосрочните грижи и в секторите, в които се предлагат други социални услуги, са били с 21% по-ниски от средната заплата1в.; като има предвид, че основаната на пола хоризонтална сегрегация на пазара на труда допринася за трайното неравенство по отношение на заплащането;

	
	_________________

	
	1а. Департамент по икономически и социални въпроси на ООН (UNDESA), The growing need for long-term care (Все по-големите потребности от дългосрочни грижи), https://www.un.org/esa/socdev/ageing/documents/un-ageing_briefing-paper_Long-term-care.pdf.

	
	1б. Европейски институт за равенство между половете, Gender inequalities in care and consequences for the labour market (Неравенството между половете в сферата на грижите и последиците за пазара на труда), Служба за публикации на Европейския съюз, 2021 г., https://eige.europa.eu/sites/default/files/documents/20204948_mh0220888enn_pdf.

	
	1в. Европейска фондация за подобряване на условията на живот и труд, Wages in long-term care and other social services 21 % below average (Възнагражденията в сектора на дългосрочните грижи и други социални услуги са с 21% под средните), 2021 г., https://www.eurofound.europa.eu/en/resources/article/2021/wages-long-term-care-and-other-social-services-21-below-average.


</Amend>
<Amend>Изменение		<NumAm>23</NumAm>
<DocAmend>Предложение за резолюция</DocAmend>
<Article>Съображение A з (ново)</Article>
	

	Предложение за резолюция
	Изменение

	
	Аз.	като има предвид, че икономическата неактивност и безработицата увеличават значително риска от бедност и социално изключване както за жените, така и за мъжете; като има предвид, че през 2024 г. разликата между жените и мъжете в ЕС по отношение на заетостта е била 10,0 процентни пункта, което означава, че делът на заетите мъже в трудоспособна възраст е надвишавал дела на заетите жени с 10,0 процентни пункта1а.; като има предвид, че сред жените от ромски произход равнището на заетост е още по-ниско, а именно 28%1б.; като има предвид, че през 2023 г. разликата в заплащането на жените и мъжете в ЕС е била 12%1в.; като има предвид, че в секторите на нископлатените несигурни работни места и в рамките на гъвкавите форми на заетост с нетипични и гъвкави договори (работа на непълно работно време, временна работа и др.) делът на жените е непропорционално висок; като има предвид, че въпреки че трудът в секторите, в които до голяма степен преобладават жените, е от съществено значение и има висока социално-икономическа стойност, в много случаи той се подценява и е по-ниско платен в сравнение с труда в секторите, в които преобладават мъжете; като има предвид, че e спешно необходимо да се направи преоценка на това доколко заплатите в секторите, в които преобладават жените, са съразмерни със социално-икономическата стойност на тези сектори, както и да се постигне напредък по отношение на минималните работни заплати, минималния доход и прозрачността на заплащането в рамките на нормативната уредба на ЕС; като има предвид, че жените са изложени на риск от дискриминация при бременност и майчинство, както и от ранно оттегляне от пазара на труда поради отговорностите, свързани с полагането на грижи, и поради въздействието на свързаните с менопаузата разстройства върху тяхното здраве или социално положение; като има предвид, че само 20,7% от жените с увреждания работят на пълно работно време1г.; като има предвид, че за транссексуалните жени вероятността да бъдат безработни е три пъти по-голяма в сравнение със средния процент за населението като цяло1д.; като има предвид, че жените мигранти, включително жените, търсещи убежище, са подложени на множество форми на дискриминация по отношение на заетостта и жилищното настаняване; като има предвид, че трайната разлика в заплащането на жените и мъжете допринася за икономическото неравенство през целия живот, включително за различията в пенсиите и повишения риск от бедност сред възрастните жени, и че това възпрепятства конкурентоспособността в ЕС; като има предвид, че тази разлика в заплащането се дължи на фактори като професионалната сегрегация, разликите в работното време и неравното представителство сред висшите длъжности, като съвместно тези фактори възпрепятстват икономическата независимост и социалната сигурност на жените; като има предвид, че преодоляването на разликата в заплащането на жените и мъжете е от съществено значение за постигането на справедливост на пазара на труда и за намаляването на основаната на пола бедност във всички възрастови групи; като има предвид, че през 2024 г. жените в ЕС са получавали средно с 26,1% по-ниски пенсионни доходи в сравнение с мъжете, а 5,3% от жените изобщо не са получавали пенсия1е.; като има предвид, че това е резултат от дисбалансите, създадени от трайното неравенство през целия живот; като има предвид, че тази разлика в пенсиите означава, че за жените е по-вероятно да изпаднат под прага на бедността с напредването на възрастта, като се има предвид също така, че средната продължителност на живота е по-висока при жените, отколкото при мъжете, което задълбочава последиците от бедността и социалното изключване; като има предвид, че неравенството по отношение на доходите продължава да буди сериозно безпокойство в целия ЕС; като има предвид, че въпреки общия икономически растеж увеличаването на доходите е непропорционално в полза на най-високоплатените лица, докато при домакинствата с ниски и средни доходи се отбелязва само незначително подобрение; като има предвид, че през 2023 г. коефициентът на Джини за приравнения разполагаем доход в ЕС е бил 29,6%, което подчертава трайните различия по отношение на разпределението на доходите1ж.; като има предвид, че се очаква, че към 2030 г. разликата между половете от гледна точка на бедността ще е нараснала, тъй като жените ще продължат да съставляват по-голямата част от крайно бедните в света, и че разликата може да се увеличи допълнително вследствие на цифровизацията на нашите пазари на труда предвид неравнопоставеността на половете в сферата на образованието в рамките на науката, технологиите, инженерството и математиката и разликата в някои сектори на заетостта, например отбраната и авиокосмическата промишленост, информационните и комуникационните технологии и енергетиката;

	
	_________________

	
	1а. Евростат, Statistics Explained, Gender statistics (Статистически данни по пол), данни към 23 юни 2025 г., https://ec.europa.eu/eurostat/statistics-explained/index.php?title=Gender_statistics.

	
	1б. Агенция за основните права, Roma in 10 European countries (Ромите в 10 европейски държави), 2022 г., https://fra.europa.eu/sites/default/files/fra_uploads/fra-2022-roma-survey-2021-main-results2_en.pdf.

	
	1в. Евростат, Statistics Explained, Gender pay gap statistics (Статистически данни за разликите в заплащането на жените и мъжете), данни към март 2025 г., https://ec.europa.eu/eurostat/statistics-explained/index.php?title=Gender_pay_gap_statistics.

	
	1г. Европейски форум на хората с увреждания, 2023 EU Gender Equality Index: Women with disabilities still left behind (Индекс на ЕС за равенството между половете за 2023 г.: Жените с увреждания все още са пренебрегвани), 2023 г., https://www.edf-feph.org/2023-eu-gender-equality-index-women-with-disabilities-still-left-behind/#:~:text=22%25%20of%20women%20with%20disabilities,15%25%20of%20men%20without%20disabilities. 

	
	1д. Европейска комисия, Дирекция „Правосъдие и потребители“, Legal gender recognition in the EU (Правно признаване на пола в ЕС), Служба за публикации на Европейския съюз, 2020 г., https://commission.europa.eu/system/files/2020-09/legal_gender_recognition_in_the_eu_the_journeys_of_trans_people_towards_full_equality_sept_en.pdf.

	
	1е. Европейска комисия, Генерална дирекция „Трудова заетост, социални въпроси и приобщаване“ и Комитет за социална закрила, The 2024 pension adequacy report (Доклад от 2024 г. относно адекватността на пенсиите), Служба за публикации на Европейския съюз, 2024 г., https://employment-social-affairs.ec.europa.eu/pension-adequacy-report-current-and-future-income-adequacy-old-age-eu_en.

	
	1ж. Евростат, Data Browser, Living conditions in Europe – income distribution and income inequality (Условия на живот в Европа – разпределение на доходите и неравенство по отношение на доходите), https://ec.europa.eu/eurostat/statistics-explained/index.php?title=Living_conditions_in_Europe_-_income_distribution_and_income_inequality.


</Amend>
<Amend>Изменение		<NumAm>24</NumAm>
<DocAmend>Предложение за резолюция</DocAmend>
<Article>Съображение A и (ново)</Article>
	

	Предложение за резолюция
	Изменение

	
	Аи.	като има предвид, че през 2024 г. в ЕС жените са получавали средно с 26,1% по-ниски пенсионни доходи в сравнение с мъжете, а 5,3% от жените изобщо не са получавали пенсия1a; като има предвид, че това е резултат от дисбалансите, създадени от трайното неравенство през целия живот; като има предвид, че тази разлика в пенсиите означава, че за жените е по-вероятно да изпаднат под прага на бедността с напредването на възрастта, като се има предвид също така, че средната продължителност на живота е по-висока при жените, отколкото при мъжете, което задълбочава последиците от бедността и социалното изключване; като има предвид, че по-силното приобщаване на пазара на труда през целия живот на всяко лице ще спомогне за преодоляване на разликата в пенсиите на мъжете и жените;

	
	_________________

	
	1a Европейска комисия, Генерална дирекция „Трудова заетост, социални въпроси и приобщаване“ и Комитет за социална закрила, The 2024 pension adequacy report (Доклад от 2024 г. относно адекватността на пенсиите), Служба за публикации на Европейския съюз, 2024 г.


</Amend>
<Amend>Изменение		<NumAm>25</NumAm>
<DocAmend>Предложение за резолюция</DocAmend>
<Article>Съображение A й (ново)</Article>
	

	Предложение за резолюция
	Изменение

	
	Ай.	като има предвид, че „времева бедност“ означава липсата на разполагаемо време след приспадане на времето, необходимо за платена заетост и неплатен труд (полагане на грижи), обучение или други основни жизнени потребности, като например психически и физически грижи за себе си; като има предвид, че времевата бедност лишава жените от време или автономност, които са им необходими, за да си осигурят достойни условия на труд, да постигнат финансова независимост, да се обучават или да имат достъп до основни ресурси и минимални услуги, които биха им осигурили здравословен живот и възможност да участват пълноценно в своята общност или своето общество; като има предвид, че времевата бедност ограничава възможностите на жените за участие в дългосрочна заетост на пълно работно време, като ограничава техния потенциал за печелене на доходи и увеличава зависимостта им от нископлатени работни места или работни места на непълно работно време, намалява пенсионните им вноски и увеличава финансовата им зависимост в напреднала възраст; като има предвид, че тези припокриващи се неблагоприятни аспекти открояват спешната необходимост от обвързване на равенството между половете със сигурността на доходите и всеобхватните реформи на политиката в областта на полагането на грижи; като има предвид, че за справяне с времевата бедност е необходимо да се преосмисли из основи начинът, по който се организират, ценят и преразпределят грижите и домакинската работа в рамките на обществото; като има предвид, че е спешно необходимо да се обвържат справедливостта в областта на полагането на грижи и икономическата справедливост, както и да се оспорят системите, които превръщат труда в стока и същевременно извличат стойност от неплатения и невидим труд, извършван предимно от жени;


</Amend>
<Amend>Изменение		<NumAm>26</NumAm>
<DocAmend>Предложение за резолюция</DocAmend>
<Article>Съображение A к (ново)</Article>
	

	Предложение за резолюция
	Изменение

	
	Ак.	като има предвид, че жените съставляват прекомерно висок дял от лицата в положение на енергийна бедност, са по-зависими от природните ресурси и разполагат с по-малко активи или ресурси, за да се адаптират към последиците от изменението на климата; като има предвид, че енергийните кризи и нарастващите разходи за живот, особено разходите, свързани с жилищното настаняване, намаляват финансовия капацитет на жените да изградят самостоятелен живот, което пречи на жените без доходи или с ниски доходи да избягат от домашно насилие;


</Amend>
<Amend>Изменение		<NumAm>27</NumAm>
<DocAmend>Предложение за резолюция</DocAmend>
<Article>Съображение А л (ново)</Article>
	

	Предложение за резолюция
	Изменение

	
	Ал.	като има предвид, че менструалната бедност или бедността, свързана с месечния цикъл, са липсата на подходящ достъп до продукти и средства за менструална хигиена, засягат приблизително 10% от населението на ЕС, което има месечен цикъл, засягат непропорционално маргинализираните и уязвимите групи и ограничават участието им в социалния и професионалния живот и образованието; подчертава, че бедността, свързана с месечния цикъл, продължава да бъде постоянна пречка пред равенството между половете в ЕС, като жените и момичетата с ниски доходи често са принудени да избират между продукти за менструална хигиена и други основни нужди;


</Amend>
<Amend>Изменение		<NumAm>28</NumAm>
<DocAmend>Предложение за резолюция</DocAmend>
<Article>Съображение А м (ново)</Article>
	

	Предложение за резолюция
	Изменение

	
	Ам.	като има предвид, че в ЕС лицата от африкански произход са изложени на по-висок риск от бедност, социално изключване и енергийна бедност, отколкото населението като цяло; като има предвид, че 33% от лицата от африкански произход изпитват финансови затруднения; като има предвид, че на едно на всеки четири лица от африкански произход е било отказано да наеме жилище въз основа на неговия расов или етнически произход; като има предвид, че 45% от лицата от африкански произход живеят в пренаселени жилища1a;

	
	_________________

	
	1a Агенция на Европейския съюз за основните права, Being Black in the EU (Да си чернокож в ЕС), Служба за публикации на Европейския съюз, 2024 г., https://fra.europa.eu/sites/default/files/fra_uploads/fra-2023-being-black_in_the_eu_en.pdf.


</Amend>
<Amend>Изменение		<NumAm>29</NumAm>
<DocAmend>Предложение за резолюция</DocAmend>
<Article>Съображение A н (ново)</Article>
	

	Предложение за резолюция
	Изменение

	
	Ан.	като има предвид, че между лицата с увреждания и лицата без увреждания в ЕС съществува разлика в заетостта от 24 процентни пункта и че тази разлика е още по-голяма, що се отнася до жените и младите хора с увреждания1a;

	
	_________________

	
	1a Европейски форум на хората с увреждания, EDF 7th Human Rights Report. The Right to work: The employment situation of persons with disabilities in Europe (Седми доклад на Европейския форум на хората с увреждания относно правата на човека – Правото да работиш: трудовият статус на хората с увреждания в Европа), 2023 г., https://www.edf-feph.org/publications/human-rights-report-2023-the-right-to-work/.  


</Amend>
<Amend>Изменение		<NumAm>30</NumAm>
<DocAmend>Предложение за резолюция</DocAmend>
<Article>Параграф 1 – буква г</Article>
	

	Предложение за резолюция
	Изменение

	г)	всеобхватен и интегриран подход към политиките и мерките за борба с бедността и целта за изкореняване на бедността, като хоризонтален критерий в секторните политики;
	г)	всеобхватен и интегриран подход към политиките и мерките за борба с бедността и целта за изкореняване на бедността, като хоризонтален критерий в секторните политики, по-специално като вземе предвид политиките на ЕС в областта на равенството, приобщаването и социалните въпроси;


</Amend>
<Amend>Изменение		<NumAm>31</NumAm>
<DocAmend>Предложение за резолюция</DocAmend>
<Article>Параграф 1 a (нов)</Article>
	

	Предложение за резолюция
	Изменение

	
	1а.	призовава Комисията да разработи съобразена с равенството между половете стратегия, която да отразява свързаните с пола аспекти на бедността и да постави силен акцент върху структурната бедност, която засяга по-специално жените и момичетата, и да приложи междусекторен подход, за да се обърне внимание по-специално на семействата с един родител (които се оглавяват предимно от жени), майките с ниски доходи, жените с увреждания, жените от маргинализирани расови, етнически и социално-икономически групи, включително жените от ромски произход, жените мигранти и възрастните жени, жертвите на насилие, основано на пола, и ЛГБТИК+ лицата;


</Amend>
<Amend>Изменение		<NumAm>32</NumAm>
<DocAmend>Предложение за резолюция</DocAmend>
<Article>Параграф 1 б (нов)</Article>
	

	Предложение за резолюция
	Изменение

	
	1б.	подчертава, че най-устойчивата политика за намаляване на бедността е политиката, която на първо място предотвратява възникването на бедност; подчертава, че стратегията за борба с бедността трябва да отстрани първопричините за бедността сред жените и да доведе до структурни промени за жените и лицата, които са изложени на най-голям риск, като се съсредоточи върху социалните инвестиции в достъпно и висококачествено здравеопазване, грижи за децата, приобщаващо образование, достойни и финансово достъпни жилища, подходящи системи за социална закрила и целенасочени мерки за справяне с неприбягването до полагаеми обезщетения; настоятелно призовава Комисията да предприеме действия по отношение на свързаните с пола и интерсекционалните рискове от бедност, включително бедността сред работещите и сред пенсионерите, чрез осигуряване на подходящи минимални работни заплати, минимален доход, социална закрила и възможности за колективно договаряне; призовава държавите членки и Комисията да проучат допълнително потенциала на схемите за основен доход като част от по-широкообхватните стратегии за борба с бедността, които отчитат специфичната социално-икономическа уязвимост на жените, и да гарантират, че рамките на ЕС и инструментите за събиране на данни (напр. Евростат, националните статистически служби) обхващат по-добре свързаните с пола аспекти на бедността и първопричините за нея;


</Amend>
<Amend>Изменение		<NumAm>33</NumAm>
<DocAmend>Предложение за резолюция</DocAmend>
<Article>Параграф 1 в (нов)</Article>
	

	Предложение за резолюция
	Изменение

	
	1в.	призовава Комисията да вземе предвид структурните връзки между бедността и основаното на пола насилие и да предприеме мерки срещу снованото на пола насилие като ключова стратегия за изкореняване на бедността, и по-специално на бедността сред жените и децата, като отчете, че премахването на всички видове насилие е от основно значение за способността на жените да участват пълноценно в своите общности и в икономиката, да имат достъп до образование, заетост и социални услуги и по този начин да постигнат финансова независимост; настоятелно призовава Комисията и държавите членки да стимулират публичните инвестиции в политики за справяне с насилието, основано на пола; посреща със задоволство ратифицирането от страна на ЕС на Истанбулската конвенция и настоятелно призовава България, Чехия, Унгария, Литва и Словакия да приключат процеса на ратификация от своя страна без по-нататъшно забавяне; призовава Комисията да се погрижи за ефективното прилагане на Директивата относно борбата с насилието над жени и домашното насилие, като гарантира, че жените, живеещи в условия на бедност и изложени на други видове насилие, имат подходящ и безусловен достъп до приюти, услуги за подкрепа на жертвите на насилие, правна помощ и социално подпомагане независимо от своя статут, свързан с правото на пребиваване, или своя миграционен статут;


</Amend>
<Amend>Изменение		<NumAm>34</NumAm>
<DocAmend>Предложение за резолюция</DocAmend>
<Article>Параграф 3</Article>
	

	Предложение за резолюция
	Изменение

	3.	призовава Комисията и държавите членки да насърчават политики за защита и насърчаване на трудовите права и подобряване на качеството на заетостта, включително стабилни трудови правоотношения, справедливо заплащане, достойни и безопасни условия на труд и достъп до социална закрила;
	3.	призовава Комисията и държавите членки да насърчават политиките за защита и насърчаване на трудовите права и подобряване на качеството на заетостта с особен акцент върху жените на пазара на труда, включително стабилни трудови правоотношения, справедливо и прозрачно заплащане във всички сектори – включително в секторите, в които преобладават жените, например социални дейности, полагане на грижи, здравеопазване и образование – с цел да се осигури равно заплащане за труд с равна стойност, достойни и безопасни условия на труд и достъп до социална закрила; призовава Комисията и държавите членки да съсредоточат усилията си по-специално върху намаляването на разликата в заетостта между жените и мъжете, разликите в заплащането и пенсиите и бедността сред работещите жени чрез предоставяне на гъвкави схеми на работа и достъпни и финансово приемливи услуги за полагане на грижи, за да се улесни достъпът на жените до качествени работни места; настоятелно призовава Комисията да насърчи въвеждането на политики на работното място в подкрепа на свързаното с месечния цикъл здраве – включително възможността за отпуск по време на менструация и улеснения за работничките, които изпитват специфични за жените симптоми, например във връзка с менопауза, мигрена и ендометриоза – и на платен отпуск за редовни прегледи за скрининг за рак на гърдата, с цел да насърчи здравето и благосъстоянието на жените през всички етапи от живота;


</Amend>
<Amend>Изменение		<NumAm>35</NumAm>
<DocAmend>Предложение за резолюция</DocAmend>
<Article>Параграф 3 a (нов)</Article>
	

	Предложение за резолюция
	Изменение

	
	3а.	припомня, че бедността продължава да бъде измервана въз основа на кумулативния доход на домакинствата дори ако не всички членове на домакинството печелят еднакво или разпределят ресурсите помежду си поравно; призовава да се въведат индивидуализирани права и изчисления въз основа на индивидуалните доходи, за да се води борба с реалния мащаб на бедността сред жените, и да се включи като критерий времевата бедност;


</Amend>
<Amend>Изменение		<NumAm>36</NumAm>
<DocAmend>Предложение за резолюция</DocAmend>
<Article>Параграф 3 б (нов)</Article>
	

	Предложение за резолюция
	Изменение

	
	3б.	подчертава значението на подкрепата за предприемачеството и възможностите за самостоятелна заетост сред жените, особено в селските, островните и други географски отдалечени райони, като средство за постигане на по-успешно икономическо приобщаване и равенство между половете и борба с бедността, създаване на местна заетост и насърчаване на приобщаващото икономическо развитие; призовава Комисията и държавите членки да осигурят целенасочена подкрепа за жените предприемачи чрез подобрен достъп до финансиране, стопанско обучение, цифрови инструменти и пазари; призовава Комисията да разработи политики, които улесняват достъпа на жените до качествени работни места и предприемаческа дейност, с помощта на стимули за дружествата да наемат и повишават жените, особено самотните майки, и да предоставят гъвкави схеми на работа;


</Amend>
<Amend>Изменение		<NumAm>37</NumAm>
<DocAmend>Предложение за резолюция</DocAmend>
<Article>Параграф 3 в (нов)</Article>
	

	Предложение за резолюция
	Изменение

	
	3в.	призовава Комисията да включи образованието, обучението и ученето през целия живот в стратегията за борба с бедността с акцент върху приобщаващото образование и реинтеграцията на лицата, преждевременно напуснали училище; препоръчва да се разширят програмите за цифрова и медийна грамотност и да се инвестира във възможностите за предоставяне на втори шанс за образование; подчертава необходимостта от обвързване на стратегията за борба с бедността с приобщаващото образование, с програмите за повишаване на квалификацията и за преквалификация, както и с гражданската ангажираност, като усилията бъдат насочени по-специално към уязвимите групи, жените и момичетата, дългосрочно безработните лица, самотните родители и лицата, преждевременно напуснали училище; призовава Комисията и държавите членки да премахнат цифровото разделение, засягащо живеещите в условия на бедност жени и момичета, като осигурят финансово приемлив достъп до интернет, обучение за придобиване на цифрови умения и достъп до онлайн обществени услуги с акцент върху селските и маргинализираните общности;


</Amend>
<Amend>Изменение		<NumAm>38</NumAm>
<DocAmend>Предложение за резолюция</DocAmend>
<Article>Параграф 5 a (нов)</Article>
	

	Предложение за резолюция
	Изменение

	
	5а.	подчертава, че изменението на климата оказва непропорционално голямо въздействие върху хората, живеещи в условия на бедност, като повишава тяхната уязвимост от гледна точка на здравните проблеми, енергийната бедност, жилищната несигурност и принудителното разселване; подчертава, че е спешно необходимо да се предприемат съобразени с равенството между половете действия в областта на климата, за да се предотврати задълбочаването на бедността сред жените и момичетата; призовава Комисията и държавите членки да гарантират, че адаптирането към изменението на климата, стратегиите за намаляване на риска от бедствия и другите дейности за интегриране на подготвеността са приобщаващи и отчитат специфичната уязвимост и специфичния капацитет на жените и момичетата, включително чрез инвестиции в образование, достъп до здравеопазване и икономическа устойчивост, съобразени с равенството между половете; призовава Комисията да гарантира, че стратегията за борба с бедността допринася за преодоляване на непропорционалното въздействие на изменението на климата върху хората, живеещи в условия на бедност, и да осигури интегрирането им в екологичния преход; призовава Комисията да осигури подходящо финансиране за справяне със свързаната с изменението на климата бедност, като в многогодишната финансова рамка за периода след 2027 г. се постави акцент върху енергийната ефективност и санирането на жилищата, за да се гарантира, че хората, живеещи в условия на бедност, ще получават подходяща подкрепа по време на екологичния преход;


</Amend>
<Amend>Изменение		<NumAm>39</NumAm>
<DocAmend>Предложение за резолюция</DocAmend>
<Article>Параграф 6</Article>
	

	Предложение за резолюция
	Изменение

	6.	настоятелно призовава Комисията и държавите членки да се борят с бедността чрез насърчаване на политики, които да гарантират неделимостта и универсалността на политическите, икономическите, социалните и културните права;
	6.	настоятелно призовава Комисията и държавите членки да се борят с бедността чрез насърчаване на политики, които да гарантират неделимостта и универсалността на гражданските, политическите, икономическите, социалните и културните права; призовава държавите членки да разработят методологии за оценка на структурните или системните пречки за преодоляване на бедността и социалното изключване и за пълноценно участие в обществения живот, независимо дали тези пречки се срещат в техните правни системи или в публичните политики, или при прилагането на тези системи или политики на териториално равнище;


</Amend>
<Amend>Изменение		<NumAm>40</NumAm>
<DocAmend>Предложение за резолюция</DocAmend>
<Article>Параграф 7</Article>
	

	Предложение за резолюция
	Изменение

	7.	призовава Комисията и държавите членки да увеличат значително публичните инвестиции за политики, които да гарантират универсални, безплатни и качествени обществени услуги, предвид техния принос за прекъсване на цикъла на бедността, особено в някои области, като например образование, здравеопазване, социална закрила и всеобщ достъп до достойно жилищно настаняване, водоснабдяване и канализация, енергоснабдяване, транспорт, културни и развлекателни дейности;
	7.	призовава Комисията и държавите членки да увеличат значително публичните инвестиции за политики, които да гарантират универсални, финансово приемливи и качествени обществени услуги, предвид техния принос за прекъсване на цикъла на бедността и намаляване на неравенството между половете, особено в някои области, като например образованието в ранна детска възраст, с персонализирани планове за образователна подкрепа за младите родители, по-специално майките, висококачествени и финансово приемливи услуги за полагане на грижи за деца и дългосрочни грижи, преди всичко за хората с увреждания, здравеопазване – включително безплатна медицина за децата, финансово приемливи стоматологични грижи, достъпна подкрепа за психичното здраве и достъп до сексуално и репродуктивно здраве и права, включително услуги за предоставяне на информация относно семейното паниране, финансово приемлива модерна контрацепция и безопасни и законни аборти – социална закрила и всеобщ достъп до достойно и финансово приемливо жилищно настаняване, водоснабдяване и канализация, енергоснабдяване, транспорт, развлекателни и социални дейности и цифров достъп с цел улесняване на работата от разстояние, например за жените с отговорности, свързани с полагане на грижи; призовава държавите членки да инвестират подходящи средства в образованието и грижите в ранна детска възраст и да гарантират, че националните образователни системи осигуряват висококачествено образование, зачитащо равенството между половете, за да се справят с проблема с образователната бедност, който може да засегне възможностите на жените и тяхната способност да подобряват своето социално благосъстояние и икономическа независимост, включително чрез финансова и банкова грамотност; призовава за ново ускоряване на усилията за премахване на разликата в заетостта между половете и разликата в пенсиите между половете, както и за увеличаване на инвестициите в обществени услуги и социална инфраструктура, които са от основно значение както за подпомагането на семействата, така и за икономическата независимост на жените, и призовава за поемане на ангажимент за постигане на напредък по отношение на обществата на грижите;


</Amend>
<Amend>Изменение		<NumAm>41</NumAm>
<DocAmend>Предложение за резолюция</DocAmend>
<Article>Параграф 7 a (нов)</Article>
	

	Предложение за резолюция
	Изменение

	
	7а.	препоръчва на държавите членки да гарантират предоставянето на основни, финансово приемливи и приобщаващи услуги за всички, като се обърне специално внимание на защитата и потребностите на жените и уязвимите групи;


</Amend>
<Amend>Изменение		<NumAm>42</NumAm>
<DocAmend>Предложение за резолюция</DocAmend>
<Article>Параграф 7 б (нов)</Article>
	

	Предложение за резолюция
	Изменение

	
	7б.	подчертава необходимостта от укрепване на здравните системи и превръщането им в достъпни, финансово приемливи и приобщаващи, като се вземат предвид специфичните здравни потребности на жените; призовава Комисията и държавите членки да гарантират, че всички млади хора – по-специално момичетата и ЛГБТИК+ младежите, особено тези в селски райони и тези, които са с ниски доходи или са маргинализирани по други причини – имат достъп до съобразени с младите хора услуги и информация в областта на сексуалното и репродуктивното здраве и права – включително съобразено с възрастта всеобхватно сексуално образование и образование в областта на взаимоотношенията, информация относно семейното планиране и консултантски услуги в училищна и общностна среда – финансово достъпна контрацепция и продукти, свързани с месечния цикъл, както и безопасни и законни аборти като част от приобщаваща и чувствителна към аспектите на пола стратегия за борба с бедността, 


</Amend>
<Amend>Изменение		<NumAm>43</NumAm>
<DocAmend>Предложение за резолюция</DocAmend>
<Article>Параграф 7 в (нов)</Article>
	

	Предложение за резолюция
	Изменение

	
	7в.	отново потвърждава, че всеобхватното сексуално и репродуктивно здраве и права, включително достъп до контрацепция, предродилни/майчински грижи, безопасен аборт, услуги, свързани с оплодителната способност, и съобразено с възрастта сексуално образование, са основни компоненти на равенството между половете и намаляването на бедността; призовава Комисията и държавите членки да включат сексуалното и репродуктивното здраве и права като основен стълб във всички стратегии, насочени към бедността сред жените и момичетата;


</Amend>
<Amend>Изменение		<NumAm>44</NumAm>
<DocAmend>Предложение за резолюция</DocAmend>
<Article>Параграф 7 г (нов)</Article>
	

	Предложение за резолюция
	Изменение

	
	7г.	насърчава популяризирането на основани на участието подходи за полагане на грижи в общността на местно равнище, разработени с пряк принос от засегнатите от бедност, за да се гарантира, че услугите, пространствата и механизмите за подкрепа отразяват действителните потребности и реалности на хората, на които служат; подчертава значението на включването на жените и маргинализираните общности в планирането и проектирането на такива пространства, за да се гарантира, че те са безопасни, приобщаващи и съобразени със специфичните за пола потребности;


</Amend>
<Amend>Изменение		<NumAm>45</NumAm>
<DocAmend>Предложение за резолюция</DocAmend>
<Article>Параграф 7 д (нов)</Article>
	

	Предложение за резолюция
	Изменение

	
	7д.	призовава Комисията и държавите членки да гарантират правото на всички лица, особено на тези в уязвимо положение, да бъдат надлежно информирани за пълния набор от обществени услуги и социална подкрепа на тяхно разположение, включително в областта на жилищното настаняване, здравеопазването, образованието, заетостта и защитата от основано на пола насилие; подчертава, че информацията трябва да бъде ясна и подходяща от културна и езикова гледна точка и да се разпространява проактивно;


</Amend>
<Amend>Изменение		<NumAm>46</NumAm>
<DocAmend>Предложение за резолюция</DocAmend>
<Article>Параграф 8 a (нов)</Article>
	

	Предложение за резолюция
	Изменение

	
	8а.	призовава Комисията да разгледа специфичните предизвикателства и уязвимости, пред които са изправени бездомните жени, като признае, че бездомните жени често преживяват бездомничеството по различен начин от мъжете, тъй като са изложени на по-голям риск от насилие, сексуално посегателство и трафик, както и на специфични здравни проблеми, свързани с репродуктивното здраве и хигиената; подчертава, че достойното и финансово приемливо жилищно настаняване е основно право и предварително условие за упражняването на други основни права; изтъква, че стратегията за борба с бедността трябва да включва специален раздел за борбата с бездомничеството, като го признае за една от най-тежките и видими форми на бедност и социално изключване, обръщайки специално внимание на неговите свързани с пола измерения; призовава Комисията да доразвие Европейската платформа за борба с бездомничеството (EPOCH), като увеличи финансирането ѝ както за дейности, така и за управление, и разшири нейните три работни направления в областите на мониторинга, взаимното обучение и достъпа до фондове на ЕС, като обръща специално внимание на бездомните жени; приканва Комисията да насърчи държавите членки да включат съобразени с равенството между половете модели за „жилищно настаняване на първо място“ в националните стратегии за борба с бездомничеството, като се даде приоритет на жените, бягащи от основано на пола насилие, жените мигранти, расово обособените жени, самотните майки, жените с увреждания и жените в селските райони, както и ЛГБТИК+ лицата, в съответствие с Европейската платформа за борба с бездомничеството;  призовава за приобщаващ достъп до основни услуги, социална закрила и жилищно настаняване за жените в цялото им многообразие, независимо от правния им статут; подчертава необходимостта от съобразени с културните аспекти и многоезични услуги за подкрепа, особено в градските и граничните региони; призовава Комисията да мобилизира средства от ЕС в многогодишната финансова рамка за периода след 2027 г. (напр. ЕСФ+, ЕФРР, InvestEU) за борба с тежките материални лишения и за подкрепа на жилища на приемливи цени специално за жени, които са бездомни, като мярка за сближаване с Европейската стратегия за грижите и Европейската гаранция за децата;


</Amend>
<Amend>Изменение		<NumAm>47</NumAm>
<DocAmend>Предложение за резолюция</DocAmend>
<Article>Параграф 8 б (нов)</Article>
	

	Предложение за резолюция
	Изменение

	
	8б.	признава уязвимостта на хората без подходящо жилище, оцелелите от трафика на хора и хората, употребяващи наркотици, които често са изправени пред множество и пресичащи се форми на дискриминация и изключване, които произтичат от бедността и същевременно я засилват; подчертава, че жените и половите малцинства в рамките на тези групи са изложени непропорционално на основано на пола насилие, експлоатация, стигматизация и пречки при достъпа до основни услуги, което допълнително задълбочава тяхната социално-икономическа маргинализация;


</Amend>
<Amend>Изменение		<NumAm>48</NumAm>
<DocAmend>Предложение за резолюция</DocAmend>
<Article>Параграф 8 в (нов)</Article>
	

	Предложение за резолюция
	Изменение

	
	8в.	призовава Комисията и държавите членки да предприемат целенасочени, ефективни и ефикасни мерки за премахване на пречките, които възпрепятстват достъпа до услуги от общ интерес в уязвимите райони – по-специално за жените и момичетата в цялото им многообразие в селските и отдалечените региони, включително най-отдалечените региони – тъй като пречките са основни двигатели на бедността и социалното изключване; призовава да се гарантира достъп в тези райони до висококачествени обществени услуги в области като грижи, образование, здравеопазване, жилищно настаняване и енергоснабдяване, като се обърне специално внимание на районите, изложени на риск от обезлюдяване;


</Amend>
<Amend>Изменение		<NumAm>49</NumAm>
<DocAmend>Предложение за резолюция</DocAmend>
<Article>Параграф 8 г (нов)</Article>
	

	Предложение за резолюция
	Изменение

	
	8г.	 призовава за приемането и прилагането на задължителни законови мерки за предотвратяване на финансовата дискриминация срещу хора с история на заболявания – включително преживели рак хора и хора с психични заболявания – като се обърне специално внимание на жените, които често са изправени пред интерсекционални социално-икономически уязвимости; подчертава значението на „правото да бъдеш забравен“ в този контекст, особено във връзка с достъпа до финансови услуги като застраховане и кредитиране, както и жилищно настаняване, без да се налагат санкции за минали медицински състояния, за да се осигури социално-икономическа интеграция и да се намали рискът от бедност; подчертава потенциала на подходите за лично бюджетиране, при които физическите лица получават финансови ресурси пряко, за да ги използват според собствените си нужди, за насърчаване на автономността и достойнството и за индивидуализиране в по-голяма степен на подкрепата за усилията за борба с бедността;


</Amend>
<Amend>Изменение		<NumAm>50</NumAm>
<DocAmend>Предложение за резолюция</DocAmend>
<Article>Параграф 9 a (нов)</Article>
	

	Предложение за резолюция
	Изменение

	
	9а.	призовава всички държави членки бързо и изцяло да приложат Директивата относно прозрачността в заплащането, за да се справят с основните аспекти на разликата в заплащането на жените и мъжете в рамките на отделните сектори, и да изискват от дружествата да публикуват анализи на разликата в заплащането на жените и мъжете и да провеждат информационни и обучителни кампании относно несъзнателните предубеждения и стереотипи;  призовава Комисията и държавите членки да вземат предвид регионалните различия и да гарантират, че тези мерки са съобразени със специфичните нужди на регионите, в които неравнопоставеността между половете и неравенствата на пазара на труда са най-силно изразени;  призовава Комисията в допълнение да се справи с проблема със структурното подценяване на труда в секторите, в които преобладават жените, и да гарантира равно заплащане за труд с равна стойност чрез преоценка на стойността на труда в области на заетост, в които обикновено преобладават жените, като например социални услуги, услуги за полагане на грижи и здравни услуги, както и образование, чрез неутрални по отношение на пола инструменти за оценка на труда, разработени и прилагани за създаване на по-добра и по-справедлива схема за възнаграждение;


</Amend>
<Amend>Изменение		<NumAm>51</NumAm>
<DocAmend>Предложение за резолюция</DocAmend>
<Article>Параграф 9 б (нов)</Article>
	

	Предложение за резолюция
	Изменение

	
	9б.	призовава за ново ускоряване на усилията за премахване на разликата в заетостта между половете и разликата в пенсиите между половете, както и за увеличаване на инвестициите в обществени услуги и социална инфраструктура, и призовава за ангажимент за постигане на напредък по отношение на обществата на грижите;


</Amend>
<Amend>Изменение		<NumAm>52</NumAm>
<DocAmend>Предложение за резолюция</DocAmend>
<Article>Параграф 9 в (нов)</Article>
	

	Предложение за резолюция
	Изменение

	
	9в.	призовава Комисията да вземе предвид в рамките на стратегията специфичните предизвикателства, пред които са изправени живеещите в бедност възрастни жени; настоятелно призовава Комисията да насърчи държавите членки да разработят целенасочени действия за гарантиране на адекватни равнища на пенсиите, включително автоматично индексиране спрямо инфлацията;


</Amend>
<Amend>Изменение		<NumAm>53</NumAm>
<DocAmend>Предложение за резолюция</DocAmend>
<Article>Параграф 10</Article>
	

	Предложение за резолюция
	Изменение

	10.	призовава държавите членки да разработят политики за подкрепа на правата на майчинство и бащинство, както и родителските права, като се насърчава балансът между професионалния и личния живот, като се улеснява завръщането на жените на работа след бременност и отпуск по майчинство и като се гарантират подходящи условия за кърмене на работното място;
	10.	подчертава, че по-голямата част от неплатения труд по полагане на грижи все още се извършва само от жените и че това има отрицателни последици за професионалната неравнопоставеност между половете и за икономическата независимост; подчертава, че за да се преодолее сложният характер на бедността сред жените, е необходимо да се промени разделението на труда и да се предоставят стимули на жените и мъжете за насърчаване на по-справедливо споделяне на неплатените грижи и домашния труд, както и да се улесни интеграцията и реинтеграцията на жените на пазара на труда, за да се постигне модел на общество, в което има равнопоставеност по отношение на заетостта и предоставянето на грижи; призовава държавите членки да разработят политики за подкрепа на правата на майчинство и бащинство, както и на родителските права, като се насърчава балансът между професионалния и личния живот и гъвкавите схеми на работа, включително правото на дистанционна работа, и се улеснява завръщането на жените на работа след бременност и отпуск по майчинство, включително чрез предоставяне на висококачествени, достъпни и финансово приемливи грижи за децата, и като се гарантират подходящи условия за кърмене и грижи за малките деца на работното място; призовава държавите членки да въведат и насърчават достъпни и адекватно компенсирани политики за отпуск по бащинство, включително увеличаване на законоустановения отпуск по бащинство и родителските надбавки на бащите и предлагане на непрехвърляем отпуск за бащите или другия родител, за да се насърчи истинското споделяне на отговорностите за полагане на грижи, като се даде възможност за укрепване на позицията на жените на пазара на труда и се даде възможност на другия родител да установи силни връзки със своите деца и да отдели необходимото време, за да подкрепи развитието в ранна детска възраст и семейното благосъстояние, и по този начин да допринесе за намаляване на „времевата бедност“ сред жените;  призовава Комисията и държавите членки да гарантират пълното прилагане на Директивата относно равновесието между професионалния и личния живот;


</Amend>
<Amend>Изменение		<NumAm>54</NumAm>
<DocAmend>Предложение за резолюция</DocAmend>
<Article>Параграф 10 a (нов)</Article>
	

	Предложение за резолюция
	Изменение

	
	10a.	настоятелно призовава Комисията да се справи със системното подценяване на работата, извършвана в доминираните от жени сектори, като например секторите на социалните услуги, здравните услуги и услугите за полагане на грижи, както и сектора на образованието, което води до бедност сред работещите, и да работи с държавите членки и социалните партньори за разработване на неутрални по отношение на пола инструменти и критерии за оценка на работните места, позволяващи определяне и сравняване на „стойността на труда“ в целия ЕС, с цел по-справедливо оценяване и заплащане на труда, извършван в доминираните от жени сектори;


</Amend>
<Amend>Изменение		<NumAm>55</NumAm>
<DocAmend>Предложение за резолюция</DocAmend>
<Article>Параграф 10 б (нов)</Article>
	

	Предложение за резолюция
	Изменение

	
	10б.	призовава Комисията да насърчава държавите членки при разработването на справедливи и ефективни национални системи за данъчно облагане на богатството с цел намаляване на неравенството и гарантиране на справедлив принос на лицата с най-големи доходи за финансирането на обществените блага; припомня, че международни институции като Международния валутен фонд и Организацията за икономическо сътрудничество и развитие изтъкнаха данъчното облагане на богатството като полезен инструмент за справяне с нарастващите неравенства и за укрепване на публичните финанси;


</Amend>
<Amend>Изменение		<NumAm>56</NumAm>
<DocAmend>Предложение за резолюция</DocAmend>
<Article>Параграф 10 в (нов)</Article>
	

	Предложение за резолюция
	Изменение

	
	10в.	призовава Комисията да извърши всеобхватно проучване относно последиците от намаляването на работното време, включително опита от пилотни проекти като четиридневната работна седмица в Обединеното кралство, които показаха положителни резултати за здравето и благосъстоянието, равновесието между професионалния и личния живот и производителността на работниците; признава успеха на различните държави, които изпробваха намаляване на работното време, и насърчава държавите членки да проучат и подкрепят инициативи, насочени към намаляване на работното време без загуба на заплащане, като средство за намаляване на бедността, укрепване на демокрацията и насърчаване на качествена заетост, равенство между половете и по-добро психично и физическо здраве;


</Amend>
<Amend>Изменение		<NumAm>57</NumAm>
<DocAmend>Предложение за резолюция</DocAmend>
<Article>Параграф 10 г (нов)</Article>
	

	Предложение за резолюция
	Изменение

	
	10г.	подчертава демотивиращите икономически фактори за майчинството, пред които са изправени много жени в целия ЕС; призовава за всеобхватни семейни политики в подкрепа на раждането на деца без дългосрочни финансови санкции, особено по отношение на прекъсванията на кариерата и разликите в пенсиите;


</Amend>
<Amend>Изменение		<NumAm>58</NumAm>
<DocAmend>Предложение за резолюция</DocAmend>
<Article>Параграф 10 д (нов)</Article>
	

	Предложение за резолюция
	Изменение

	
	10д.	призовава Комисията и държавите членки да разработят специален европейски план за действие за възрастните жени, включително мерки за преодоляване на разликата в пенсиите на жените и мъжете, приоритетен достъп до социални услуги и услуги за домашни грижи, възможности за непрекъснато обучение и схеми за заетост на непълно работно време с цел борба с изолацията и бедността в напреднала възраст;


</Amend>
<Amend>Изменение		<NumAm>59</NumAm>
<DocAmend>Предложение за резолюция</DocAmend>
<Article>Параграф 10 e (нов)</Article>
	

	Предложение за резолюция
	Изменение

	
	10е.	настоятелно призовава Комисията да разработи и приложи всеобхватна стратегия за свързаното с месечния цикъл здраве в целия ЕС, за да се води борба с бедността, свързана с месечния цикъл; счита, че свързаните с месечния цикъл здраве и хигиена трябва изрично да бъдат интегрирани в политиките в областта на общественото здраве и борбата с бедността на национално равнище и на равнището на ЕС; настоятелно призовава Комисията да подкрепи държавите членки при включването на обучението по въпросите на месечния цикъл и предоставянето на санитарни продукти в рамките на цялостни здравни и социални политики, съобразени с равенството между половете, по-специално за жените, които са бездомни, жертвите на насилие, основано на пола, и жените от уязвими групи, като например тези с мигрантски произход и търсещите убежище; настоятелно призовава Комисията и държавите членки да възложат предоставянето на безплатни продукти, свързани с месечния цикъл, в държавните училища и университети, правителствените сгради, приютите, публичните институции и центровете за подпомагане на маргинализираните жени и момичета с оглед на борбата с бедността, свързана с месечния цикъл; призовава също така държавите членки да премахнат ДДС и други косвени данъци върху продуктите за хигиена по време на месечния цикъл в съответствие с целите за равенство между половете;


</Amend>
<Amend>Изменение		<NumAm>60</NumAm>
<DocAmend>Предложение за резолюция</DocAmend>
<Article>Параграф 11</Article>
	

	Предложение за резолюция
	Изменение

	11.	настоятелно призовава държавите членки да гарантират всеобщ достъп до качествено публично майчино, неонатално и педиатрично здравеопазване, при финансово приемливи условия;
	11.	настоятелно призовава държавите членки да гарантират всеобщ достъп до качествено публично майчино, неонатално и педиатрично здравеопазване, при финансово приемливи условия, както и грижи за възрастни хора и грижи за хора с увреждания, за да се намали непропорционалният брой на жените, които поемат неплатени роли, свързани с полагането на грижи, което ограничава способността им да участват на пазара на труда и да изкарват прехраната си;


</Amend>
<Amend>Изменение		<NumAm>61</NumAm>
<DocAmend>Предложение за резолюция</DocAmend>
<Article>Параграф 11 a (нов)</Article>
	

	Предложение за резолюция
	Изменение

	
	11а.	призовава Комисията да издаде препоръка, с която да насърчи държавите членки да прилагат обвързващи правни мерки за постигане на напредък в усилията за намаляване на бедността чрез справяне с финансовата дискриминация, пред която са изправени жените с история на заболяване, включително преживелите рак и жените с психични заболявания, въз основа на принципа на правото „да бъдеш забравен“, за да се гарантира тяхната реинтеграция на пазара на труда и в обществото и да се намали рискът от бедност, като същевременно се обръща специално внимание на жените, изправени пред интерсекционална социално-икономическа дискриминация;


</Amend>
<Amend>Изменение		<NumAm>62</NumAm>
<DocAmend>Предложение за резолюция</DocAmend>
<Article>Параграф 13</Article>
	

	Предложение за резолюция
	Изменение

	13.	призовава Комисията и държавите членки да разгледат така наречените „скрити прояви на бедността“, да се борят срещу стигматизирането на хората, живеещи в бедност, и неусвояването на наличните социални помощи, както и да вземат предвид факта, че възрастните хора, хората с увреждания, семействата с един родител, етническите малцинства и мигрантите са групи, които са по-уязвими във връзка с бедността и социалното изключване;
	13.	призовава Комисията и държавите членки да разгледат така наречените „скрити прояви на бедността“, да се борят срещу стигматизирането на хората, живеещи в бедност, и да приемат отчитащ аспектите на пола и интерсекционален подход в стратегиите за борба с бедността, като отчитат, че възрастните жени, жените с увреждания, семействата с един родител, в които главата на семейството най-често е жена, жените от расови и етнически малцинства, жените мигранти, жертвите на основаващо се на пола насилие и лицата ЛГБТИК+ са групи, които са по-уязвими от други във връзка с бедността и социалното изключване;


</Amend>
<Amend>Изменение		<NumAm>63</NumAm>
<DocAmend>Предложение за резолюция</DocAmend>
<Article>Параграф 13 a (нов)</Article>
	

	Предложение за резолюция
	Изменение

	
	13а.	призовава Комисията да определи дезагрегирани цели за намаляване на бедността сред най-маргинализираните жени в съответствие с Европейския стълб на социалните права и Целите за устойчиво развитие и да проследява напредъка с интерсекционални показатели;


</Amend>
<Amend>Изменение		<NumAm>64</NumAm>
<DocAmend>Предложение за резолюция</DocAmend>
<Article>Параграф 13 б (нов)</Article>
	

	Предложение за резолюция
	Изменение

	
	13б.	посочва, че бедността сред жените създава детска бедност и че справянето с нея е от ключово значение за прекъсване на цикъла на бедност между поколенията;  призовава Комисията и държавите членки да насърчават въвеждането на универсални детски надбавки или увеличаването им като ключов инструмент за намаляване на детската бедност, подкрепа на семействата и насърчаване на по-справедливо разпределение на богатството, като същевременно се зачитат националната компетентност и системите за социална закрила; призовава ЕС и държавите членки да обмислят разработването на специален статут за семействата с един родител, при които броят на случаите, при които главата на семейството е самотна майка, често дори непълнолетна, е непропорционално висок;


</Amend>
<Amend>Изменение		<NumAm>65</NumAm>
<DocAmend>Предложение за резолюция</DocAmend>
<Article>Параграф 13 в (нов)</Article>
	

	Предложение за резолюция
	Изменение

	
	13в.	призовава Комисията и държавите членки да дадат приоритет на намаляването на детската бедност, като отбелязва, че приблизително едно на всеки четири деца в ЕС е изложено на риск от бедност или социално изключване; признава, че бедността на децата е тясно свързана с икономическото положение на техните майки, които често са изправени пред по-висок риск от бедност поради разлики в заплащането между половете, несигурна заетост и непропорционални отговорности, свързани с полагането на грижи1a;

	
	_________________

	
	1a Евростат, Statistics Explained, Children at risk of poverty or social exclusion (Обяснени статистични данни, Деца, изложени на риск от бедност или социално изключване). Данни от 7 май 2025 г., https://ec.europa.eu/eurostat/statistics-explained/index.php?title=Children_at_risk_of_poverty_or_social_exclusion.


</Amend>
<Amend>Изменение		<NumAm>66</NumAm>
<DocAmend>Предложение за резолюция</DocAmend>
<Article>Параграф 13 г (нов)</Article>
	

	Предложение за резолюция
	Изменение

	
	13г.	признава отговорността на ЕС за задачата за справяне и премахване на трафика на хора, който има трансгранично и свързано с пола измерение, тъй като жените, живеещи в бедност, са непропорционално изложени на риск от сексуална експлоатация, както и от трудова експлоатация,  като има предвид, че трудовата експлоатация може да се изразява в прекомерно работно време, опасна или нездравословна работна среда и отказ на трудови права, като например отпуск по болест и право на организиране или стачка, които засягат непропорционално жените работници в ориентирани към износ сектори;


</Amend>
<Amend>Изменение		<NumAm>67</NumAm>
<DocAmend>Предложение за резолюция</DocAmend>
<Article>Параграф 13 д (нов)</Article>
	

	Предложение за резолюция
	Изменение

	
	13д.	подчертава, че настоящата липса на безопасни и законни миграционни маршрути, в допълнение към все по-строгата миграционна политика, допринасяща за „крепостта Европа“, е причина за маргинализацията и несигурността сред мигрантите, особено жените и децата; призовава Комисията и държавите членки да гарантират безопасни и законни миграционни маршрути и подходящо предоставяне на социални услуги на всички хора, включително жените и децата, независимо от техния миграционен статут;


</Amend>
<Amend>Изменение		<NumAm>68</NumAm>
<DocAmend>Предложение за резолюция</DocAmend>
<Article>Параграф 14</Article>
	

	Предложение за резолюция
	Изменение

	14.	препоръчва държавите членки да увеличат подкрепата за семействата и хората в уязвимо положение чрез услуги за подкрепа на психичното здраве и психосоциална подкрепа;
	14.	препоръчва държавите членки да увеличат подкрепата за социално-икономическото и емоционалното благосъстояние на семействата, по-специално на самотните майки, и на хората в уязвимо положение чрез услуги за подкрепа на психичното здраве и психосоциална подкрепа и чрез предоставяне на възможности за участие в спортни дейности, висококачествени програми за образование и обучение, както и културни и развлекателни дейности, като се гарантира, че тези услуги отчитат аспектите на пола;


</Amend>
<Amend>Изменение		<NumAm>69</NumAm>
<DocAmend>Предложение за резолюция</DocAmend>
<Article>Параграф 16 a (нов)</Article>
	

	Предложение за резолюция
	Изменение

	
	16а.	насърчава конференцията да разгледа изрично свързаните с пола измерения на бедността, включително свързаната с месечния цикъл бедност;


</Amend>
<Amend>Изменение		<NumAm>70</NumAm>
<DocAmend>Предложение за резолюция</DocAmend>
<Article>Параграф 17 a (нов)</Article>
	

	Предложение за резолюция
	Изменение

	
	17а.	призовава Комисията да създаде комитет на хората, живеещи в бедност, който да включва хора, живеещи в бедност, по-специално жени, ЛГБТКИ+ лица и други маргинализирани лица, с мандат да допринесе за разработването, изпълнението и оценката на стратегията; признава, че пряко засегнатите от бедност общности са в най-добра позиция да предоставят информация за политиките, които оказват въздействие върху тяхното ежедневие; призовава Комисията да гарантира, че участието на хората, живеещи в бедност, е пълноценно, включително чрез предоставяне на подходящо финансово компенсиране и на необходимите инструменти за подкрепа, например устен превод и достъпни формати;


</Amend>
<Amend>Изменение		<NumAm>71</NumAm>
<DocAmend>Предложение за резолюция</DocAmend>
<Article>Параграф 17 б (нов)</Article>
	

	Предложение за резолюция
	Изменение

	
	17б.	призовава Комисията да създаде специална работна група, включваща хора, живеещи в бедност, представители на академичните среди, представители на Евростат, Агенцията на ЕС за основните права, Европейския институт за равенство между половете, статистическите служби на държавите членки, създатели на политики и организации на гражданското общество, както и специалисти, работещи в областта на основните услуги;


</Amend>
<Amend>Изменение		<NumAm>72</NumAm>
<DocAmend>Предложение за резолюция</DocAmend>
<Article>Параграф 17 в (нов)</Article>
	

	Предложение за резолюция
	Изменение

	
	17в.	настоятелно призовава Комисията да включи в стратегията специален раздел, насърчаващ държавите членки да отменят законите и административните разпоредби, които криминализират дейностите за оцеляване, извършвани на обществени места, включително законите, насочени към просията, бездомничеството, неформалните икономически дейности и други форми на работа за препитание;


</Amend>
<Amend>Изменение		<NumAm>73</NumAm>
<DocAmend>Предложение за резолюция</DocAmend>
<Article>Параграф 18 a (нов)</Article>
	

	Предложение за резолюция
	Изменение

	
	18a.	призовава Европейския институт за равенство между половете и Агенцията на ЕС за основните права да проведат изследвания в целия ЕС относно интерсекционалните аспекти на бедността;


</Amend>
<Amend>Изменение		<NumAm>74</NumAm>
<DocAmend>Предложение за резолюция</DocAmend>
<Article>Параграф 18 б (нов)</Article>
	

	Предложение за резолюция
	Изменение

	
	18б.	призовава Комисията да разработи методология за интерсекционално проследяване на въздействието върху намаляването на бедността и да разработи дезагрегирани цели с оглед на намаляване на бедността сред най-маргинализираните жени в съответствие с Европейския стълб на социалните права и целевите индикатори, набелязани в Целите за устойчиво развитие;


</Amend>
<Amend>Изменение		<NumAm>75</NumAm>
<DocAmend>Предложение за резолюция</DocAmend>
<Article>Параграф 18 в (нов)</Article>
	

	Предложение за резолюция
	Изменение

	
	18в.	подчертава, че ефективното изпълнение и мониторинг на стратегията изисква систематично събиране и използване на дезагрегирани данни; призовава Комисията да издаде отново насоки за събиране на данни относно равенството, за да се даде възможност на държавите членки да събират дезагрегирани данни, включително по расов или етнически произход, пол, възраст, увреждане и миграционен статут, при пълно спазване на основните права и стандартите за защита на данните, да идентифицират точно областите на бедност и изключване и да предприемат мерки в тази връзка, да разкриват структурни неравенства и да предоставят информация за основани на факти политически отговори на всички равнища на управление;


</Amend>
<Amend>Изменение		<NumAm>76</NumAm>
<DocAmend>Предложение за резолюция</DocAmend>
<Article>Параграф 20</Article>
	

	Предложение за резолюция
	Изменение

	20.	призовава Комисията да въведе в стратегията хоризонтален принцип, насочен към разглеждане на въздействието на секторните политики върху бедността, включително и задължението за извършване на предварителна оценка относно въздействието;
	20.	призовава Комисията да въведе в стратегията хоризонтален принцип, насочен към разглеждане на въздействието на секторните политики върху бедността, включително и задължението за извършване на предварителна оценка относно въздействието, като обърне специално внимание на непропорционалната уязвимост на жените по отношение на бедността и на регионалните различия;


</Amend>
<Amend>Изменение		<NumAm>77</NumAm>
<DocAmend>Предложение за резолюция</DocAmend>
<Article>Параграф 20 a (нов)</Article>
	

	Предложение за резолюция
	Изменение

	
	20а.	призовава Комисията да включи индекса за равенство между половете на Европейския институт за равенство между половете в набора от социални показатели;


</Amend>
<Amend>Изменение		<NumAm>78</NumAm>
<DocAmend>Предложение за резолюция</DocAmend>
<Article>Параграф 21 a (нов)</Article>
	

	Предложение за резолюция
	Изменение

	
	21a.	призовава Комисията да окаже натиск върху държавите членки да установят справедливи, преразпределящи и прогресивни системи за данъчно облагане, като гарантират, че публичните бюджети са достатъчно обезпечени със средства, за да финансират изкореняването на бедността и намаляването на неравенствата, и противодействат на неравномерното разпределение на богатството и ресурсите; подчертава, че данъчната справедливост е от основно значение за защитата на социалното сближаване и принципите на Европейския стълб на социалните права;


</Amend>
<Amend>Изменение		<NumAm>79</NumAm>
<DocAmend>Предложение за резолюция</DocAmend>
<Article>Параграф 21 б (нов)</Article>
	

	Предложение за резолюция
	Изменение

	
	21б.	призовава Комисията да укрепи процеса на европейския семестър чрез въвеждане на по-стабилни и съобразени с равенството между половете препоръки в рамките на специфичните за всяка държава препоръки извън понастоящем ограничените показатели в набора от социални показатели, за да се обхване по-добре неравенството между половете и да се преодолеят структурните връзки между бедността и основаното на пола насилие;


</Amend>
<Amend>Изменение		<NumAm>80</NumAm>
<DocAmend>Предложение за резолюция</DocAmend>
<Article>Параграф 22</Article>
	

	Предложение за резолюция
	Изменение

	22.	призовава за укрепване на следващата многогодишна финансова рамка (МФР) и за по-добро използване на ЕСФ+, ЕФРР, ФЕПНЛ и ФУМИ с цел подобряване на политиките, които допринасят за изкореняването на бедността;
	22.	призовава за укрепване на следващата многогодишна финансова рамка (МФР) и за по-добро използване на ЕСФ+, ЕФРР, ФЕПНЛ и ФУМИ с цел подобряване на политиките, които допринасят за изкореняването на бедността; подчертава, че ЕСФ+ следва да се запази като отделен фонд в МФР за периода след 2027 г., тъй като фондът е от ключово значение за подобряване на достъпните, финансово приемливи и адаптивни социални услуги за всички уязвими групи, особено жените и момичетата с увреждания;


</Amend>
<Amend>Изменение		<NumAm>81</NumAm>
<DocAmend>Предложение за резолюция</DocAmend>
<Article>Параграф 22 a (нов)</Article>
	

	Предложение за резолюция
	Изменение

	
	22а.	подчертава, че като задължение, произтичащо от Конвенцията на ООН за правата на хората с увреждания, ЕС трябва да включи действия за подкрепа на уязвимите групи, изложени на по-висок риск от бедност, например хората с увреждания, чрез всички програми в МФР за периода след 2027 г.; счита, че е от съществено значение да се гарантира, че хората с увреждания, особено жените и момичетата, имат равен достъп до всички програми, финансирани от ЕС, в съответствие със Стратегията за правата на хората с увреждания за периода 2021 – 2030 г.; настоятелно призовава Комисията да разработи методология за проследяване на разходите в полза на хората с увреждания, особено жените и момичетата, и да се увери, че всички програми и финансирани от ЕС проекти гарантират равни възможности по отношение на половете и достъп до финансиране от ЕС за хората с увреждания;


</Amend>
<Amend>Изменение		<NumAm>82</NumAm>
<DocAmend>Предложение за резолюция</DocAmend>
<Article>Параграф 22 б (нов)</Article>
	

	Предложение за резолюция
	Изменение

	
	22б.	подчертава необходимостта от съобразено с равенството между половете бюджетиране и от разбити по полов признак данни при разработването и изпълнението на новата стратегия на ЕС за борба с бедността и последващите действия във връзка с тази стратегия; призовава Комисията да разработи специфични показатели за проследяване на достъпа до свързани с месечния цикъл продукти и услуги в областта на сексуалното и репродуктивното здраве и права и да гарантира, че средствата на ЕС доказано намаляват свързаните с пола измерения на бедността;


</Amend>
</RepeatBlock-Amend>

ПРИЛОЖЕНИЕ: ДЕКЛАРАЦИЯ ЗА ИЗТОЧНИЦИТЕ НА ИНФОРМАЦИЯ
<FootprintIntro></FootprintIntro>
В съответствие с член 8 от приложение I към Правилника за дейността докладчикът декларира, че в доклада е включена информация по свързани с предмета на досието въпроси, която в хода на изготвяне на проекта на доклад e била предоставена от следните представители на интереси, попадащи в обхвата на Междуинституционалното споразумение за задължителен регистър за прозрачност[footnoteRef:2]1,или от следните представители на публични органи на трети държави, включително техните дипломатически мисии и посолства: [2: 1 Междуинституционално споразумение от 20 май 2021 г. между Европейския парламент, Съвета на Европейския съюз и Европейската комисия за задължителен регистър за прозрачност (ОВ L 207, 11.6.2021 г., стр. 1, ELI: http://data.europa.eu/eli/agree_interinstit/2021/611/oj).] 

	1. Представители на интереси, попадащи в обхвата на Междуинституционалното споразумение за задължителен регистър за прозрачност

	Make Mothers Matter (MMM)

	2. Представители на публични органи на трети държави, включително техните дипломатически мисии и посолства



Списъкът по-горе е изготвен в рамките на изключителната отговорност на докладчика по становище.
Когато физически лица са идентифицирани в списъка по име, по функция или и по двете, докладчикът декларира, че на съответните физически лица е представeно Съобщение за защита на данните № 484 на Европейския парламент (https://www.europarl.europa.eu/data-protect/index.do), в което се определят приложимите условия за обработването на техните лични данни и правата, свързани с това обработване.

